Adam Lambert

Si **Adam Mitchel Lambert** (ipinanganak 29 Enero 1982) ay isang Amerikanong mang-aawit, manunulat ng awit at isang aktor sa entablado. Ipinanganak sa Indianapolis ngunit pinalaki sa San Diego, California. Pinangarap ni Lambert na maging isang manananghal pagkatapos niyang lumabas sa ilang baguhang produksiyon noong kanyang pagkabata at pagbibinata. Ang kanyang labis na pagkahilig dito ang naging dahilan upang siya ay mag-*drop-out* sa kolehiyo at ipagpatuloy ang kanyang karera at magtanghal sa iba't ibang mga propesyunal na produksiyong panteatro sa iba't ibang panig ng daigdig.

Naging tanyag si Lambert matapos ng kanyang pagsali sa ika-8 *season* ng American Idol Bagaman pumangalawa lang siya, inilunsad ni Lambert ang kanyang karerang pang-musika nang inilabas niya ang kanyang unang *studio album* na *For Your Entertainment* (2009) pagkatapos niyang pumirma ng kontrata sa *19* kasama ang *RCA*. Pumangatlo sa *Billboard* 200,, nakabenta ng 198,000 kopya sa Estados Unidos, at sa unang linggo pagkatapos ilabas, ay umabot sa *top 10* ng ilang mga bansa, at naabot ng album ang tagumpay internasyunal pagkatapos ilabas ang mga single na "For Your Entertainment", "Whataya Want from Me" at "If I Had You". Matapos nito, nagsimula siya sa kanyang kauna-unahang konsiyerto sa buong mundo, ang Glam Nation, ang kauna-unahang kalahok ng American Idol na nagawa isang taon pagkatapos ng kanyang *Idol Season*. Sinundan ng dalawang *live release ang tour: isang *extended play* na pinamagatang *Acoustic Live!* (2010), at ang *live* CD/DVD *Glam Nation Live* (2011). Noong 15 Mayo 2012 inilabas niya ang kanyang ikalawang studio album na *Trespassing''.

Kaakibat ng mga impluwensiya mula sa iba't ibang mga artista, nakikilala si Lambert dahil sa kanyang maningning, teatriko, at androginiang estilo ng pagtatanghal, at ang kanyang malakas at mahusay na boses tenor na maraming saklaw na oktaba. Nakaipon na siya ng maraming gantimpala at nominasyon, kasama ang isang nominasyon sa Grammy para sa *Best Male Pop Vocal Performance*, at nakabenta ng mahigit sa dalawang milyong kopya ng kanyang unang album sa buong mundo noong Abril 2012 at 4.2 milyong mga single noong Enero 2011. Kinilala si Lambert ng *The Times* bilang kauna-unahang ladlad na homosekswal na pop artist sa *mainstream* na nagsimula ng isang karera sa isang pangunahing rekording label sa Estados Unidos, samantalang hinanay siya bilang ika-lima ng *The LA Times* sa talaan nito ng top 120 kalahok ng *American Idol*.
 
## Pagkabata 
Ipinanganak si Lambert sa Indianapolis, Indiana noong 29 Enero 1982. Anak siya nina Leila, isang *interior designer*, at ni Eber Lambert, isang *program manager* para sa Novatel Wireless. Pinalaki si Lambert na isang Hudyo

Inilipat si Lambert sa California pagkatapos siyang ipanganak at lumaki sa Rancho Peñasquitos sa hilagang silangan ng San Diego. Nag-aral siya sa *Deer Canyon Elementary School,* Mesa Verde Middle School, kung saan nanalo siya sa *Airband competition* na nagtatampok sa awit ni Michael Jackson na *Thriller*, at sa *Mount Carmel High School (San Diego)*, kung saan siya ay nasa teatro, koro, at madalas magtanghal kasama ang bandang jazz ng paaralan ang "MC Jazz".

Nagtanghal si Lambert sa Ebreo sa isang kaganapang Hudyo, at inawit ang awit na "Shir LaShalom" sa isang konsiyertong pagkilala noong 2005 kay Yitzhak Rabin, ang pinaslang na punong ministro ng Israel. Dumalo si Adam sa *Temple of the Arts* sa San Diego at nagtanghal sa paglilingkod Kol Nidre sa pista ng mga Hudyo na Yom Kippur. Nagtanghal din si Lambert sa temang Hudyong *The Ten Commandments: The Musical* at tinanghal ang awit na "Is Anybody Listening?"

## Pagsisimula sa karera 
Aktor na sa entablado si Lambert simula pa noong siya ay sampung taong gulang pa lamang. Gumanap siya bilang Linus sa produksiyon ng teatro ng Liseo ng San Diego na  ''You're a Good Man, Charlie Brown*. Sa tinatayang labindalawang gulang, naging tauhan siya sa produksiyon ng *Fiddler On the Roof* at tuloy tuloy na nagtanghal sa buong buhay binata niya kasama na ang Hello, Dolly!, Chess, Camelot, The Music Man, Grease at ang pagganap niya bilang Kapitan Hook sa Peter Pan. Sa gulang na 19, nilisan ni Lambert ang Estados Unidos upang mag-tour kasama ang produksiyon ng Anita Mann sa loob ng sampung buwan bago siya bumalik sa E.U upang magtanghal ng *sarsuela* sa  Orange County, California. Kasama rin siyang naging tauhan sa produksiyong Europeo ng Hair at produksiyon pantreatro ng E.U ng Brigadoon at 110 In the Shade, bago naging tauhan at gumanap bilang Joshua ng *The Ten Commandments: The Musical* sa Kodak Theatre kasama si Val Kilmer.

## *American Idol* 
*  Dahil sa paggamit ng mga hukom sa isang panligtas na boto upang mailigtas si Matt Giraud, nanatili ang bilang ng Top 7&nbsp;ng isa pang linggo.
*  Inihayag na si Allison Iraheta ang nakatanggap ng pinakababang bilang ng boto ngayong linggo. Ang dalawa pang kasama ng bottom two o three ay hindi inihayag, at ang mga ligtas na kalahok ay inihayag sa hindi sunod sunod na pagkasunod-sunod.

### Pagtatanggol sa LGBT
 (2010)]]

Si Lambert, na isang bakla, ay nakatulong sa pag-usad sa pagtanggap ng pamayanan tungo sa mga LGBT. Itinanghal sa kanya ang "Equality Idol Award" ni Sam Sparro sa taunang *Equality Awards* na Equality California Los Angeles noong Agosto 2011 dahil sa kanyang huwarang papel sa komunidad ng LGBT.

Nakatanggap si Lambert ng nominasyon sa GLAAD Media Award para sa Pinakamahusay na Artistang Pang-musika noong 2010. Sa kaparehong taon, ipinahiram niya ang kanyang boses sa isa-at-kalahating minutong mensaheng bidyeo sa Youtube para sa kampanya ng It Gets Better - isang proyektong ginawa ng kolumnistang si Dan Savage bilang pagtugon sa mga pananakot sa mga paaralan at sa pagkitil ng mga buhay ng mga LGBT na layuning makapagbigay ng pag-asa sa mga kabataan na nagsusumikap na alamin ang kanilang pagkakakilanlan pang-sekswal. Ni-record habang siya ay nasa tour, pinakita sa video si Lambert na nanghihikayat sa mga manonood na ipagmalaki ang kanilang sarili, at huwang hayaan ang mga nananakot sa kanila ang manaig.

Noong Enero 2012, sa isang ekslusibong panayam ng magasin na *Pressparty* ng UK, sinabi ni Lambert na sa kabila ng panlipunang pag-unlad sa Estados Unidos, malayo pa rin ang tatahakin nito, lalo na sa industriya ng musika: *“I still long for the LGBT community's diversity to be more broadly represented in the entertainment industry. I think larger strides have been made in film and TV but we still are just at the beginning with mainstream music. I consider myself a post-gay man working in a pre-gay industry."*"

Si Lambert ang pangunahing manananghal sa Miami Beach *Gay Pride Parade and Festival* noong 14 Abril 2013. May mga ilang panayam ang nakatuon sa pagiging aktibista niya sa mga isyung kinahaharap ng mga LGBT at, sa kabila ng unang pag-aatubili niya, ay tinanggap rin niya ang pagiging *role model* ng mga *gay*.

## Diskograpiya 
### Mga Studio album 
### Mga digital na album 
Ang album na ito ay inihanay mula sa mga legal na dihital na pagkakargang paibaba.

### Mga Single 
### Mga Digital na single 
Ang mga awit na ito ay nag-tsart mula sa legal na digital na download.

### Mga Music video 
## Mga Award at mga nominasyon 
## Mga Konsiyerto
* American Idols LIVE! Tour 2009 (2009)
* Glam Nation Tour (2010)

## Mga sanggunian 
## Mga kawing panlabas 
* Opisyal na websayt
* Adam Lambert sa MySpace
* Adam Lambert sa Twitter
* Adam Lambert sa *American Idol*
* *Adam Lambert: A Glamorous Life*  - isang palabas na dumudulas ng *Life magazine*
* *Wicked Good: Adam Lambert's* *American Idol* *Journey*  sa Broadway.com
* *MC alumnus Adam Lambert competes on American Idol; makes top 8*  sa MCSUN.org
* *The Ten Commandments: The Musical'' , mga larawan at paglalarawan ng palabas mula sa Lanightlife.com

Kategorya:Adam Lambert
Lambert